Танасомы

Танасомы — арганэлы, якія ўдзельнічаюць у транспарце танінаў з хларапластаў у вакуолі. Знойдзены ў клетках сасудзістых раслін.

 Фармаванне і функцыі 
Танасомы ўтвараюцца з тылакоідных мембран, якія распадаюцца на мноства бурбалачак, запоўненых танінамі. Паступова, гэтыя бурбалкі адпачкоўваюцца ад мембраны тылакоіда ў выглядзе маленькіх везікул дыяметрам каля 30 нм, у якіх ажыццяўляецца транспарт танінаў у вялікую вакуоль. Пры праходжанні праз мембрану хларапласту група танасом пакрываецца агульнай мембранай, утворанай з знешняй і ўнутранай мембран хларапласту. Такая група трапляе ўнутр вакуолі ў выніку ўгінання танапласту. У выніку група танасом аказваецца ўнутры вакуолі, акружаная двума мембранамі — унутранай, утворанай з мембран хларапласту, і вонкавай, утворанай з мембраны вакуолі. Таніны могуць доўгі час захоўвацца ўнутры вакуолі ў выглядзе так званых танінавых напластаванняў.

Унутры танасом адбываецца палімерызацыя танінаў і фармаванне паліфенолаў. Запасанне танінаў дапамагае расліне бараніцца ад паглынання траваеднымі жывёламі, раслінных патагенаў і забяспечвае абарону ад ультрафіялетавых прамянёў.

 Адкрыццё 
Танасомы былі адкрыты ў верасні 2013 года змешанай групай з французскіх і венгерскіх даследчыкаў.

Адкрыццё танасом дапамагло зразумець, як атрымаць дастаткова дубільных рэчываў, каб змяніць смак віна, гарбаты, шакаладу і іншых прадуктаў харчавання.

 Гл. таксама 

 Пластыды
 Хларапласты
 Лейкапласты

 Крыніцы 

Катэгорыя:Фізіялогія раслін
Катэгорыя:Арганелы
Катэгорыя:Клетка раслін